Kong Baudouin stadion

**Kong Baudouin stadion** (fransk: **Stade Roi Baudouin**, nederlandsk: **Koning Boudewijnstadion**), tidligere kjent som **Heysel stadion** er et stadion nordvest i Brussel i Belgia. Den ble åpnet 23. august 1930, dagen etter Belgias 100-årsjubileum, som *Stade du Jubilé* eller *Jubelstadion* (norsk: Jubelstadion) i nærvær av prins Leopold. Den ble bygd for å pynte opp Heyselplatået i sammenheng med verdensutstillingen Exposition universelle et internationale i 1935. Stadionet rommet  mennesker på dette tidspunktet. En sykkelbane i tre ble senere bygd rundt banen.

## Historie
I 1946 ble stadionet omdøpt til **Heysel stadion**. Den var arena for Serievinnercupfinaler i fotball i 1958, 1966, 1974 og 1985 og finalen i Cupvinnercupen i 1964, 1976, 1980 og 1996. Det høyeste tilskuertallet på disse kampene var i 1958 da det var 66 000 mennesker.

### Tragedien i 1985

Til tross for sin status som Belgias nasjonalarena var Heysel stadion dårlig vedlikeholdt. Da finalen i Serievinnercupen i 1985 gikk av stabelen, gikk stadionet bokstavelig talt i oppløsning. Ytterveggen var for eksempel lagd av betong, og supportere som ikke hadde billetter ble observert mens de sparket hull i veggen for å komme inn. Den dårlige tilstanden på stadionet, sammen med dårlig kontroll av publikum, blir regnet som medvirkende faktorer i Heysel-tragedien som fant sted før finalen i 1985. Etter tragedien ble banen bare brukt til friidrett, og er fremdeles arena for den årlige Memorial Van Damme.

### Modernisering
Et tiår etter katastrofen ble stadionet gjennoppbygd til en kostnad på 1, 5 milliarder belgiske franc, (rundt 50 millioner dollar i 1995) og fikk navnet Baudouin stadion. Alt som er igjen av det gamle stadionet er en renovert port nær hovedinngangen. Den nye arenaen kombinerer fotballbane med løpebane og muligheter for andre friidrettsøvelser. Den ble gjenåpnet 23. august 1995 som arena for  og er det største stadionet i Belgia med en kapasitet på 50 024 tilskuere. Åpningskampen i EM i fotball i 2000 ble spilt på arenaen.

26. mai 2006 bestemte det belgiske fotballforbundet at banen ikke lenger skulle huse landslagets kamper eller den belgiske cupfinalen da portene på en tribune var for smale og stadionet ble regnet for utrygt. Landslagets neste kamper ble derfor spilt på Constant Vanden Stock stadion. Myndighetene i Brussel klaget på vedtaket og hevdet at stadionet var trygt, til tross for rapportene, og denne klagen ble kjent gyldig i en rettssak. Representanter for byen og fotballforbundet møttes og ble enige om en ny kontrakt som strakk seg fram til 2008.

### Andre hendelser
Stadionet skulle 19. desember 2009 ha blitt arena for en viktig kamp for Rugby union da Parisklubben Stade Français skulle møte den irske klubben Ulster Rugby der i det som skulle være den første Heineken Cup-kampen i Belgia. Stort snøfall i Belgia på kampdagen gjorde imidlertid at kampen ble utsatt, og i stedet ble spilt i Paris neste dag.

I 2023 ble to svenske fotball-tilskuere skutt og drept i terrorangrepet mot svenske borgere i Brussel 2023 når det svenske og det belgiske fotball-landslaget skulle spille EM-kvalifiseringskamp.

## Referanser


## Eksterne lenker
* 
*  Belgias fotballforbund om arenaens historie. 
*  Belgias fotballforbund  om arenaens historie. 
*  Kong Baudouin stadion – informasjon og bilder